title: Xususiy muvozanat – bu iqtisodiyotning ayrim bo’laklarida, soha va
text: 352
  To’rtinchidan, iqtisodiyotda muvozanatning umumiy shart-sharoitlari bo’lib bozor
  muvozanati, ya’ni barcha asosiy bozorlar (tovarlar, resurslar, ishchi kuchi va hokazolar)da
  talab va taklif muvozanatga erishishi xizmat qiladi.
  Iqtisodiy muvozanat erkin raqobat bozorida barcha xaridorlar tengligi, iqtisodiy
  vaziyat barqarorligi kabi qator shart-sharoitlarni ham taqozo qiladi.
  Real hayotda iqtisodiyot doimiy harakatda va to’xtovsiz rivojlanish holatida
  bo’ladi. Iqtisodiy sikl fazalarida, bozor kon’yunkturasi, bozor sub’ektlari daromadlari
  va talabi tarkibida o’zgarishlar ro’y berib turadi.
  Bularning hammasi muvozanat holatini turg’un iqtisodiyotdagi shartli umumiy
  muvozanat sifatida qarab chiqishni taqozo qiladi.
  Shunday qilib, makrodarajada umumiy iqtisodiy muvozanat – bu mamlakat butun
  iqtisodiyotining muvofiqligidir. Bu barcha sohalar, tarmoqlar, xo’jaliklarning me’yorida
  rivojlanishini ta’minlaydigan iqtisodiy faoliyatning barcha qatnashchilari hamda barcha
  bozordagi o’zaro bog’liq va bir-birini taqozo qiladigan muvozanatlar tizimini o’z ichiga
  oladi.
  Iqtisod fanlari doktori O.Hamroev iqtisodiy muvozanatning mazmuni va uning
  tarkibiy tuzilishini o’rganishga tizimli yondashib, ularni quyidagi chizma ko’rinishida
  ifodalaydi (18.1-chizma)
  85
  .
  Iqtisodiy muvozanat darajasini aniqlashda asosan ikkita o’zaro bog’liq usuldan
  foydalaniladi:
  1) yalpi sarflar va ishlab chiqarish hajmini taqqoslash usuli;
  2) jamg’arma va investitsiyalarni taqqoslash usuli.